Številka: 6040-0/2025\_105

Datum: 31. 01. 2025

V skladu z 19. členom Zakonom o nacionalnih poklicnih kvalifikacijah (Uradni list RS, št. 1/07 – uradno prečiščeno besedilo in 85/09) in 2. odstavka 5. člena Pravilnika o sestavi komisij za preverjanje in potrjevanje nacionalnih poklicnih kvalifikacij ter o načinu in postopku za pridobitev in izgubo licence (Uradni list RS, št. 77/2018) Državni izpitni center objavlja

**JAVNI RAZPIS**

za izbor 6 kandidatov za člane komisij za preverjanje in potrjevanje nacionalnih poklicnih kvalifikacij (NPK) za NPK Negovalec/negovalka v zdravstvenem in socialnem varstvu ter dolgotrajni oskrbi ([8881636011](https://www.nrpslo.org/Pregled-NPKja?data=8881-636-1-2)) do zapolnitve mest, in sicer:

1. 2 mesti za kandidate za člane komisij z izobrazbo najmanj na ravni SOK 7 s področja socialnega dela z opravljenim strokovnim izpitom za strokovne delavce na področju socialnega varstva ali izobrazbo najmanj na ravni SOK 7 socialne gerontologije in najmanj 5 let delovnih izkušenj s področja institucionalnega varstva starejših ali skupin s posebnimi potrebami ali socialnovarstvene storitve pomoč družini na domu skladno s predpisi, ki urejajo področje socialnega varstva oziroma najmanj 5 let delovnih izkušenj s področja dolgotrajne oskrbe skladno z Zakonom o dolgotrajni oskrbi (Uradni list RS, št. 196/21),
2. 4 mesta za kandidate za člane komisij z izobrazbo najmanj na ravni SOK 7 s področja zdravstvene nege, ki je vpisan v Register izvajalcev zdravstvene ali babiške nege Slovenije skladno s Pravilnikom o registru in licencah izvajalcev v dejavnosti zdravstvene ali babiške nege (Uradni list RS, št. 152/20 in 195/21) in ima veljavno licenco za samostojno opravljanje dejavnosti zdravstvene nege ter najmanj 5 let delovnih izkušenj na področju zdravstvene nege pri izvajalcih s področja zdravstva, socialnega varstva ali dolgotrajne oskrbe.

**1. Naziv in sedež naročnika:**

**Državni izpitni center, Kajuhova 32 U, 1000 Ljubljana.**

**2. Pravna podlaga za izvedbo javnega razpisa:**

* 19. člen Zakona o nacionalnih poklicnih kvalifikacijah (Uradni list RS, št. 1/07 – uradno prečiščeno besedilo in 85/09),
* 5. člen Pravilnika o sestavi komisij za preverjanje in potrjevanje nacionalnih poklicnih kvalifikacij ter o načinu in postopku za pridobitev in izgubo licence (Uradni list RS, št. 77/2018).

**3. Predmet javnega razpisa:**

Izbira kandidatov za člane komisije za preverjanje in potrjevanje nacionalne poklicne kvalifikacije za NPK Negovalec/negovalka v zdravstvenem in socialnem varstvu ter dolgotrajni oskrbi ([8881636011](https://www.nrpslo.org/Pregled-NPKja?data=8881-636-1-2)).

**4. Pristojnosti in odgovornosti članov komisij**

Pristojnosti in odgovornosti članov komisij določa 7., 8., 9., 10. In 13. člen Pravilnika o sestavi komisij za preverjanje in potrjevanje nacionalnih poklicnih kvalifikacij ter o načinu in postopku za pridobitev in izgubo licence (Uradni list RS, št. 77/2018).

**5. Pogoji za oddajo vloge**

Vlogo za kandidata za člana komisije lahko odda oseba, ki ima s katalogom določeno kvalifikacijo (izobrazbo) in zadnjih pet let delovnih izkušenj v stroki (od datuma oddaje vloge).

**6. Merila za ocenjevanje prejetih vlog**

* Vrstni red prispelih vlog. (5 točk)
* Izobrazba zahtevana po katalogu. (10 točk)
* Delovne izkušnje v stroki. (10 točk)
* Delovne izkušnje na področju preverjanja in potrjevanja NPK. (5 točk)

**7. Rok za predložitev vlog**

Kot pravočasna se šteje vloga, ki je bila poslana ali vročena v vložišče RIC do navedenega roka v objavi.

**8. Rok za obveščanje vlagatelja o odločitvi**

RIC bo vlagateljem obvestil o odločitvi v 30 dneh od poteka roka za predložitev vloge.

**9. Navodilo za izdelavo vloge**

Dokumentacija javnega razpisa, ki jo predloži kandidat za člana komisije:

* **Prijavo na javni razpis**, v obliki **vloge za izdajo licence**, za NPK za katero želijo pridobiti licenco. Obrazec je objavljen na spletni strani: <https://www.nrpslo.org/za-komisije/kako-postanem-clan-komisije>.
* **Dokazila** o kvalifikaciji, ki jo določa katalog standardov strokovnih znanj in spretnosti v točki 9. Kadrovski pogoji in **dokazila o delovnih izkušnjah v zadnjih petih letih v stroki**, oz. dokazila o delovnih izkušnjah kot jih določa katalog standardov strokovnih zanj in spretnosti v točki 9. Kadrovski pogoji Kataloga standardov strokovnih znanj in spretnosti za NPK Negovalec/negovalka v zdravstvenem in socialnem varstvu ter dolgotrajni oskrbi ([8881636011](https://www.nrpslo.org/Pregled-NPKja?data=8881-636-1-2)).
* **Izjavo o samo izločitvi člana komisije**, na predpisanem obrazcu, ki je objavljen na spletni strani: <https://www.nrpslo.org/za-komisije/kako-postanem-clan-komisije>.

Dokazila, ki so javne listine ali podatki iz uradnih evidenc , ki jih vodijo državni organi, organi lokalnih skupnosti in nosilci javnih pooblastil, Ric pridobi sam.

V kolikor bo predložena dokumentacija formalno in vsebinsko ustrezala pogojem javnega razpisa, bo kandidat za člana komisij napoten na usposabljanje k izvajalcu usposabljanja.

Vso potrebno dokumentacijo kandidat pošlje po pošti na naslov: Državni izpitni center, Kajuhova 32 U, 1000 Ljubljana, s pripisom »NE ODPIRAJ«.

**10. Kontaktna oseba za dodatne informacije**

Za vse dodatne informacije v zvezi z razpisom lahko zaprosite na elektronskem naslovu:

[jelka.kozjak-jezernik@ric.si](mailto:jelka.kozjak-jezernik@ric.si).

Dr. Darko Zupanc,

Direktor Državnega izpitnega centra